钦定古今图书集成/明伦汇编/氏族典/第233卷 > 《苏州府志》 > 张骞
## 钦定古今图书集成/明伦汇编/氏族典/第233卷 > 《苏州府志》 > 张骞

按《汉书张骞传》：“骞，汉中人也。建元中为郎，应募使月
氏，径匈奴，匈奴得之，留十馀岁，亡走大宛，抵康居。传
致大月氏，还，复为匈奴所得，留岁馀，单于死，国乱亡
归汉，拜大中大夫。言大宛及大夏、安息之属多奇物。
汉复事西南裔，骞以校尉从大将军击匈奴，知水草
处，军得以不乏。迺封骞为博望侯。后二年，为卫尉，与”
李广俱出右北平。后期当斩，赎为庶人。天子数问骞
大夏之属，骞请赂乌孙以断匈奴右臂，乃拜骞中郎
将。至乌孙，分遣副使至大宛、康居，大夏还，拜大行。岁
馀，卒。